

ข้อบังคับมหาวิทยาลัยธรรมศาสตร์

ว่าด้วยหลักเกณฑ์และวิธีการประเมินผลการปฏิบัติงานของผู้บริหาร (ฉบับที่ ๓) พ.ศ.๒๕๖๓

……………………..............................

 โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยหลักเกณฑ์
และวิธีการประเมินผลการปฏิบัติงานของผู้บริหาร

 อาศัยอำนาจตามความในมาตรา ๒๓ (๒) และมาตรา ๕๗ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ และโดยมติสภามหาวิทยาลัยในการประชุมครั้งที่ ๓/๒๕๖๓
เมื่อวันที่ ๒๐ เมษายน ๒๕๖๓ เห็นชอบให้ออกข้อบังคับไว้ดังต่อไปนี้

 ข้อ ๑ ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยหลักเกณฑ์และวิธีการประเมินผลการปฏิบัติงานของผู้บริหาร (ฉบับที่ ๓) พ.ศ. ๒๕๖๓”

 ข้อ ๒ ข้อบังคับนี้ให้ใช้บังคับถัดจากวันประกาศเป็นต้นไป

 ข้อ ๓ ให้ยกเลิกความใน (จ) ใน (๑) ของข้อ ๕ แห่งข้อบังคับมหาวิทยาลัยธรรมศาสตร์ว่าด้วยหลักเกณฑ์และวิธีการประเมินผลการปฏิบัติงานของผู้บริหาร พ.ศ. ๒๕๖๑ และให้ใช้ข้อความต่อไปนี้แทน

 “(จ) เลขานุการสภามหาวิทยาลัยหรือผู้ช่วยเลขานุการสภามหาวิทยาลัยที่สภามหาวิทยาลัยมอบหมาย กรรมการและเลขานุการ”

 ข้อ ๔ ให้ยกเลิกความใน (ฉ) ใน (๒) ของข้อ ๕ แห่งข้อบังคับมหาวิทยาลัยธรรมศาสตร์ว่าด้วยหลักเกณฑ์และวิธีการประเมินผลการปฏิบัติงานของผู้บริหาร พ.ศ.๒๕๖๑ ที่แก้ไขเพิ่มเติมโดยข้อบังคับมหาวิทยาลัยธรรมศาสตร์ว่าด้วยหลักเกณฑ์และวิธีการประเมินผลการปฏิบัติงานของผู้บริหาร (ฉบับที่ ๒)
พ.ศ. ๒๕๖๑ และให้ใช้ความต่อไปนี้แทน

 “(ฉ) เลขานุการสภามหาวิทยาลัยหรือผู้ช่วยเลขานุการสภามหาวิทยาลัยที่สภามหาวิทยาลัยมอบหมาย กรรมการและเลขานุการ”

 ประกาศ ณ วันที่ ๒๐ เมษายน พ.ศ. ๒๕๖๓

(ศาสตราจารย์พิเศษ นรนิติ เศรษฐบุตร)นายกสภามหาวิทยาลัย